Sigurður Ingimundarson landsliðsþjálfari Íslands í körfubolta hefur kynnt landsliðshóp sinn fyrir verkefni á komandi vikum . Að þessu sinni er enginn Vestlendingur í landsliðshópnum , en liðið mun leika fjóra leiki á næstu vikum . Líkt og Skessuhorn greindi frá drógu Snæfellingarnir Hlynur Bæringsson og Sigurður Þorvaldsson sig úr landsliðshópnum í maí , vegna kostnaðar við að mæta á æfingar , auk þess tíma sem það tók að keyra suður með sjó . Þeir tveir eiga að baki 69 landsleiki samtals . Enginn leikmaður Skallagríms er heldur í landsliðshópnum .